Will Friedle

William Alan Friedle (s. 11. elokuuta 1976 Hartford, Connecticut, Yhdysvallat) on yhdysvaltalainen näyttelijä ja koomikko. Hän on näytelly sarjan Isojen poikien leikit Eric Matthewsin roolia, josta hän oli vuonna 1995 Young Artist -ehdokkaana. Sarjan jälkeen hän on tehnyt enimmäkseen äänirooleja animaatiosarjoihin.

 Elämäkerta 
Friedle syntyi Hartfordissa ja kasvoi Avonissa, Connecticutissa, josta hän muutti New Yorkiin pyrkiessään näyttelijäksi. Hänellä on kaksi vanhempaa veljeä Gary ja Greg. Yksi veljistä työskentelee pörssimeklarina New Yorkissa ja toinen oli hetken aikaa opettajana Okinawassa, Japanissa opettamassa englantia. Friedle opiskeli arkeologiksi Occidental Collegessa samaan aikaan kun hän näytteli televisiosarjassa Isojen poikien leikit. Hän joutui kuitenkin pitämään muutaman vuoden taukoa opiskeluiden parista sarjan vuoksi. Heinäkuussa 2006 People-lehden artikkelissa hän kertoo pohdiskelleensa opiskelemista ravintolakoulussa.

Friedlen tunnetuin kaveri on näyttelijä Jason Marsden, jonka kanssa hän on näytellyt muun muassa televisiosarjoissa Isojen poikien leikit ja Kim Possible sekä elokuvassa Troijan sota. Lokakuussa 2004 hän oli Marsdenin häissä bestman.WILL FRIEDLE Biography Moono.com Viitattu 30.8.2009 

Friedle asuu Los Angelesissa yhdessä kissansa Cleopatran kanssa.

 Ura 
Näyttelemisen Friedle aloitti kymmenvuotiaana ja teki aluksi muutamia televisiomainoksia, kunnes vuonna 1988 pääsi juontajaisännäksi Nickelodeonin televisiosarjaan Don’t Just Sit There. Tämän jälkeen hän sai uransa merkittävimmän roolin televisiosarjasta Isojen poikien leikit vuonna 1993. Tämän aikana Friedle sai Young Artist -ehdokkuuden ja samalla esiintyi muutamassa elokuvassa, kuten The Gift of Love ja Troijan sota, jossa Friedle näytteli silloisen naisystävänsä Jennifer Love Hewittin kanssa. Hänellä oli myös päärooli kahdessa Disneyn elokuvassa, My Date with the President’s Daughter ja H-E-Double Hockey Sticks, vuosina 1998–1999. Isojen poikien leikit -sarjan loputtua vuonna 2000 hän esiintyi enimmäkseen animaatioissa äänirooleissa ja teki muutamia elokuvarooleja Mummonkaatajiin ja Everything You Wantiin. Friedle oli pääosassa vuosina 2001–2002 lyhyeksi jääneissä televisiosarjoissa Go Fish ja The Random Years.

 Ääninäyttelijänä 
Ääninäyttelemisen pariin Friedle päätyi Bruce Timmin vaimon ansiosta, joka piti hänen roolistaan televisiosarjassa Isojen poikien leikit. Hän ehdotti miehelleen Timmille Friedlen koe-esiinnyttämistä Batman of the Future -animaatiosarjaan vuoden 1998 aikana, minkä myötä Friedle on tehnyt äänirooleja vuodesta 1999 lähtien animaatioihin ja videopeleihin. Hänen tunnetuimmat roolinsa ovat Terry McGinnis Batman of the Future -animaatiosarjassa ja Ron Stoppable Kim Possiblessa, jonka roolissa hän oli vuosien 2002–2007 aikana. Friedle kertoi haastattelussa Disneyn ja Warner Brosin eroista jaksojen äänittämisessä. Disneyn aikana hän useimmiten äänitti yksin tai yhdessä John DiMaggion kanssa vuorosanansa, mikäli näyttelijöiden aikataulut vain sopivat. Puolestaan Warnerilla äänitysstudiossa saattoi olla samaan aikaan 6–7 näyttelijää äänittämässä vuorosanojaan, mikä loi vanhanaikaisen kuunnelman tunnelmaa.

Vuonna 2008 Friedle oli mukana Batman: Gothamin ritari -elokuvassa, jossa hänellä on muutama sivurooli. Lisäksi hän on toiminut Blue Beetlen äänenä Batman: The Brave and the Boldissa. Friedle on myös ollut mukana eri videopeleissä vuodesta 2002 lähtien, kuten Medal of Honor: Pacific Assault (2004), Kingdom Hearts II (2006), Jade Empire (2005) ja Teen Titans (2005).

 Filmografia 
 Elokuvat 
 Ilmestymisvuosi  Elokuva  Rooli 2013  Transformers Prime Beast Hunters: Predacons Rising  Bumblebee (ääni, televisioelokuva) 2008  Batman: Gothamin ritari  Anton, kulttilainen (ääni) 2005  Everything You Want  Calvin ”Cal” Dillwaller Kim Possible: Päättäjäispainajainen  Ron Stoppable (ääni) Liikkuva linna  sivuäänet 2004  Mummonkaatajat  Cal Menhoffer The Greatest Short Film Ever!!!  Mark 2000  Batman of the Future: Return of the Joker  Batman/Terry McGinnis (ääni) 1999  H-E-Double Hockey Sticks  Griffelkin 1998  My Date with the President’s Daughter  Duncan 1997  Troijan sota  Brad Kimble 1994  The Gift of Love  Luke

 Televisiosarjat 
 Ilmestymisvuosi  Televisiosarja  Rooli 2016  Transformers: Rescue Bots  Bumblebee 2015–2017  Transformers: Robots in Disguise  Bumblebee 2013  Transformers: Prime  Bumblebee (ääni, jakso "Lukkoon lyöty hetki") 2013  Ultimate Spider-Man  Deadpool (ääni) 2011–2012  Thundercats  Lion-O (ääni) 2008–2010  Batman: The Brave and the Bold  Jaime Reyes/Blue Beetle (ääni) 2008–2010  The Secret Saturdays  Doyle (ääni) 2008  Ben 10: Alien Force  Ken, Shem (ääni) 2006  Jake Long – amerikkalainen lohikäärme  Greggy-serkku (ääni) 2005  Batman  Gearhead (ääni) 2004  Less Than Perfect  Caleb 2004–2005  Justice League Unlimited  Batman/Terry McGinnisVihreä Lyhty (ääni) 2004  Teen Titans  Fang (ääni) 2004  Static Shock  Batman/Terry McGinnis (ääni) 2003, 2005  Lilo & Stitch  Ron StoppableMackey Macaw Manager (ääni) 2002–2007  Kim Possible  Ron Stoppable (ääni) 2002  All That  Oma itse 2002  The Random Years  Alex 2001  Go Fish  Pete Troutner 2001  Kolmas kivi auringosta  Stan 2001  The Zeta Project  Batman/Terry McGinnis (ääni) 1999  Odd man out  Phillip Evans 1999  Zoe, Duncan, Jack & Jane  Jeremy Pinter 1999–2001  Batman of the Future  Batman/Terry McGinnis (ääni) 1996  ABC Afterschool Special  Jason Gallagher 1994  Pelottaako?  Jimmy Armstrong 1993–2000  Isojen poikien leikit  Eric Matthews 1992  Kova laki  Russ 1992  ABC TGIF  Eric 1988  Don’t Just Sit There  Ohjelman juontaja

 Videopelit 
 Ilmestymisvuosi  Peli  Rooli 2009  Batman: Arkham Asylum  Blue Beetle 2007  Rogue Galaxy  Jaster Rogue2006  Kingdom Hearts II  Seifer Almasy Teen Titans  Control Freak2005  Tony Hawk's American Wasteland  Sinä Chicken Little  Sivuäänet Advent Rising  Gideon Jade Empire  Lu the Prodigy 2004  Medal of Honor: Pacific Assault  Willy Gaines 2003  Batman: Rise of Sin Tzu  Sivuäänet 2002  Kim Possible: Revenge of Monkey Fist  Ron Stoppable

 Lähteet 

 Aiheesta muualla 
 Will Friedle TV.comissa  
 Me Manifesto: Will Friedle Fanlisting 
 Will Friedle on Boy Meets World from WCHS-TV8 
 Will Friedle - Overview - MSN Movies 

Luokka:Yhdysvaltalaiset televisionäyttelijät
Luokka:Yhdysvaltalaiset koomikot
Luokka:Videopelien ääninäyttelijät
Luokka:Vuonna 1976 syntyneet
Luokka:Elävät henkilöt
Luokka:Yhdysvaltalaiset lapsinäyttelijät